
RAPORT DE SPECIALITATE
privind completarea tarifelor prevăzute Anexa 2 la HCLMT nr. 151/03.04.2018, modificată şi completată, precum şi stabilirea cotei-părţi ce revine municipiului Timişoara din închirierea unor bunuri
Având în vedere Referatul de aprobare a proiectului de hotărâre nr. SC2020-                              a Primarului Municipiului Timișoara și Proiectul de hotărâre privind completarea tarifelor prevăzute în Anexa 2 la HCLMT nr. 151/03.04.2018, modificată şi completată, precum şi stabilirea cotei-părţi ce revine municipiului Timişoara din închirierea unor bunuri. Facem următoarele precizări:


Prin HCLMT nr. 151/03.04.2018 tarifele la transportul prin curse regulate în trafic local au fost actualizate, modificate şi completate. De asemenea, prin această hotărâre au fost actualizate, modificate şi completate, şi tarifele pentru alte activităţi prestate de către SC Societatea de Transport Public Timişoara SA. HCLMT nr. 151/03.04.2018 a fost modificată şi completată prin HCLMT nr. 373/06.07.2018, HCLMT nr. 466/13.09.2018,  HCLMT nr. 705/20.12.2018, HCLMT nr. 89/12.03.2019 şi HCLMT nr. 324/14.06.2019.
Prin adresele cu nr. 2678/05.02.2020 şi 2677/05.02.2020, înregistrate la Primăria Municipiului Timişoara cu nr. RE2019-317/06.02.2020 şi RE2020-318/06.02.2020, Societatea de Transport Public Timişoara SA, solicită introducerea unor tarife noi la cele aprobate prin Anexa 2 la HCLMT nr. 151/2018, respectiv punctul 39, 40 şi 41, după cum urmează:
Punctul 39. Tarif de închiriere spaţii în interiorul mijloacelor de transport în comun în vederea montării de monitoare (fără a afecta structura mijlocului de transport) destinate prezentării de spoturi publicitare, imagini şi informaţii de interes public 
            Punctul 40. Tarif de închiriere spaţiu publicitar pe bicicletă 

Punctul 41. Tarif de închiriere spaţiu publicitar pe trotinetă.

Aceste v introduceri de noi tarife au fost aprobate de Consiliul de Administraţie, prin Hotărârea nr. 7/31.01.2020 şi Hotărârea nr. 8/31.01.2020.
Prin aceleaşi adrese, cu nr. 2678/05.02.2020 şi 2677/05.02.2020, înregistrate la Primăria Municipiului Timişoara cu nr. RE2019-317/06.02.2020 şi RE2020-318/06.02.2020, Societatea de Transport Public Timişoara SA, solicită aprobarea cotei – părţi ce revine Municipiului Timişoara, în calitate de proprietar, din veniturile realizate prin închiriere.


STPT solicita, prin adresa cu numărul de mai sus, stabilirea cotei părţi în cuantum de 50% pentru fiecare parte justificat de faptul că aceasta are nevoie de venituri pentru întreținerea bunurilor date în administrare, astfel:

,,(1) Se stabileşte cota-parte, fără TVA, ce revine Municipiului Timişoara din gestionarea serviciului de publicitate pe mijloacele de transport în comun aflate în administrarea societății, în cuantum de 50 %.

(2) Cota - parte ce revine Societatii de Transport Public Timişoara, în cuantum de 50 %, va fi utilizată pentru întreţinerea, reparaţia şi mentenanţa mijloacelor de transport în comun care nu mai au o stare tehnică corespunzătoare.”


Potrivit art. 868 alin. (2) din Codul Civil (Legea nr. 287/2009), titularul dreptului de administrare poate folosi şi dispune de bunul dat în administrare în condiţiile stabilite de lege.

       
În conformitate cu prevederile Legii  nr. 213/17.11.1998 privind proprietatea publică şi regimul juridic al acesteia, închirierea bunurilor proprietate publică se poate realiza de către titularul dreptului de proprietate sau de către administratorul acestora, cu aprobarea Consiliului Local, în condiţiile legii. 

        
Luând în considerare art. 16 din Legea nr. 213/1998 privind proprietatea publică şi regimul juridic al acesteia “sumele încasate din închirierea bunurilor proprietate publică se fac venit la bugetul de stat sau bugetele locale, iar “administratorul  are dreptul să încaseze din chirie o cotă – părte între 20 – 50 %, stabilită prin hotărâre de aprobare a consiliului local”. 


SOCIETATEA DE TRANSPORT PUBLIC TIMISOARA S.A. va vira cota-parte ce revine Municipiului Timişoara, stabilită de către Consiliul Local, în momentul încasării plăţii. Cota - parte ce revine SOCIETĂŢII DE TRANSPORT PUBLIC TIMISOARA S.A., va fi utilizată pentru întreţinerea, reparaţia şi mentenanţa mijloacelor de transport în comun care nu mai au o stare tehnică corespunzătoare.

Potrivit prevederilor art. 17 alin. 1 lit. m) din Legea nr. 92/2007, ale art. 20, art. 22, art. 24 şi art. 26 din Normele cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, stabilirea, ajustarea sau modificarea tarifelor pentru serviciile de transport public local de persoane se realizează la cererea operatorilor de transport public local de persoane, de către autorităţile administraţiei publice locale implicate în serviciul de transport public local și metropolitan pe baza fundamentării realizate de către STPT, urmând ca, la nivel unitar, acestea să fie aprobate prin hotărârea Adunării Generale a Actionarilor.

Această completare a tarifelor va genera o creştere a veniturilor proprii ale societatii de transport, fiind una din conditiile de acoperire a cheltuielilor, dar si o masura de redresare financiara a societății.


Potrivit art. 17 alin. (1) lit. m) şi o) din Legea nr. 92/2007 a serviciilor de transport public local, consiliile locale, consiliile judeţene şi Consiliul General al Municipiului Bucureşti au următoarele atribuţii:

- stabilirea, ajustarea şi modificarea tarifelor de călătorie pentru serviciul de transport public local de persoane, cu respectarea prevederilor legale privind modalitatea de gestionare a serviciului;

- asigurarea resurselor bugetare pentru susţinerea totală sau parţială a costurilor de transport public de persoane pentru unele categorii sociale defavorizate, stabilite prin hotărâri ale consiliilor locale, ale consiliilor judeţene, ale Consiliului General al Municipiului Bucureşti, după caz, ori prin lege.

  
Articolul 43 lit. d) din Legea nr. 92/2007 a serviciilor de transport public local stipulează că procedura de stabilire a tarifelor percepute pentru prestarea serviciului de transport public local de persoane trebuie să ţină seama, printre altele, de următoarele reguli:

 - modificarea tarifelor sau a subvenţiilor se aprobă prin hotărâre a consiliilor locale, consiliilor judeţene sau a Consiliului General al Municipiului Bucureşti, după caz.

Luând în considerare Hotărârea Consiliului Local nr. 192/23.11.2012 privind aprobarea Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport, precum şi hotărârile Consiliului Local privind aprobarea  modalităţii de acordare a gratuităţii la transportul urban cu mijloace de transport în comun de suprafaţă conform Legii nr. 448/2006;

Luând în considerare toate cele mai sus menţionate, propunem aprobarea, prin Hotărârea Consiliului Local al Municipiului Timişoara, a completării tarifelor prevăzute în Anexa 2 la HCLMT nr. 151/03.04.2018 conform Anexei, precum şi stabilirea cotei-parţi ce revine Municipiului Timişoara din veniturile realizate prin închiriere, aflate în administrarea STPT.

